
Número Espedal Desallotjament Hamsa 4 d'agost de 2004 

3.056 dies i nits 

de creativitat i resistència són més de vuit anys 


N o negarem que avui estem tristes, perquè ens han robat 
un espai construït i viscut per moltes veus, persones i 
moments. I avui, moltesde nosaltres en llevar-nosamb la 
notícia de que la policia havia desallotjat la Hamsa a traïció, amb 
nocturnitat i alevosia ens ha envaït la ràbia. Tot i així cal assumir 
els desallotjaments i la desaparició física dels espais com una 
part més de la vida dels centres socials i cal anar una mica més 
enllà d'aquest primer moment. A més és tant important el com 
del desallotjament, com el què. Tot i que ells sempre intentaran 
marcar el ritme, la nostra resposta de protesta ha estat i serà 
escapar-nos de les seves urpes com, quan i perquè volem. 

Avui ha quedat clar que si temen alguna cosa, és el fet que a la 
ciutat de la pau, Barcelona 2004, es visibilitzin els conflictes reals 
que es donen a la ciutat. És per això que han aplicat l'enginyeria 
repressiva més sofisticada, enmig d'una nit calurosa d'agost, poca 
estona abans que comencessin les guàrdies, per poder sorpren¬ 
dre a les persones que feia 129 dies que resistien a la Hamsa i 
aconseguir que el desallotjament els fos el més fàcil possible. 
Les administracions i els decisors polítics tenen alguns objectius 
clars: volen que a les persones que es neguen a viure la seva vida 
dins l'actual ordre de por marcat pels ritmes del mercat, la resis¬ 
tència els surti el més costosa possible. És per això que han dei¬ 
xat passar tots aquests dies i les seves nits, allargant el moment 
del desallotjament fins qui sabia quan. Han intentat desgastar al 
màxim posible, forçant a vàries persones a dormir nit rera nit 
fora les seves cases. D'altra banda, volen "solucionar" el proble¬ 
ma que els suposa l’okupació sense que ningú se n'assabenti, 
higiènicament. No poden permetre que els talls i intervencions 
necessàries per aconseguir acabar amb tot allò que no té cabu¬ 
da dins la ciutat aparador, embrutin la imatge que amb tant 
esforç, inversions i arrogància estan construint dia a dia. 

En canvi, totes aquelles persones que estem okupant i posant, 
també dia a dia, la nostra vida en projectes col·lectius i antago¬ 
nistes, volem que els desallotjaments siguin una cosa ben dife¬ 
rent. Són un moment important perquè marquen la fi d'un espai 
físic que ens és un marc necessari. Però a més, són un moment 
en què podem donar una visibilitat especial a la nostra lluita 
quotidiana. La decisió de no obeir té una imatge clara i contun¬ 



dent durant l'enfrontament que suposa un desallotjament, amb 
la policia per un cantó, les persones que defensen el seu projec¬ 
te per un altre. En aquest moment no hi ha diàleg possible. 

Avui han aconseguit en un primer moment imposar els seus 
objectius. Tot i això, també avui hem estat capaços entre tots 
plegats, d'oferir una resposta forta, d'explicar a la ciutat el que 
ha passat i d'aconseguir que el desallotjament no els sortís gra¬ 
tuït. Cal valorar molt positivament el fet que hi hagi hagut 
diverses estratègies i que amb tot plegat, s'hagi pogut expressar 
el conflicte que suposa un desallotjament. 

La Pedrera al migdia, s'ha convertit sens dubte en un punt d'in¬ 
flexió que ha desbocat d'energia a totes aquelles persones que 
ja duien des de la matinada d'empeu, ja fos la gent que resistia 
a l'interior de la Hamsa com dels grups que no han parat d'arri¬ 
bar des les sis del matí. Amb aquesta acció, s'ha girat la truita. 
No n'hem tingut prou amb defensar-nos, també hem estat 
capaces d'atacar el cor de la barcelona turística. Per què la 
Hamsa, per nosaltres, des del primer dia no són les seves quatre 
parets. La construcció d'un espai col·lectiu autogestionat mai ha 
depès d'un edifici concret, i avui i demà ens continuarem tras¬ 
lladant allà on sigui, a la Pedrera, a les seus del Tripartit i si cal, 
a l'Ajuntament de Barcelona. 


Dissabte 7 d'agost 20h Manifestació a la plaça de Sants 






Per sorpresa, amb premeditació i nocturnitat 

Desallotjat el CSOA Hamsa de matinada 

després de 128 dies de resistència 

Les accions de protesta es prolonguen tot el dia: concentracions, manifestacions i okupació de la Pedrera 


Hostafrancs.- «Als volts de 2/ 4 de 4 de la matinada, un cos espe¬ 
cial de la Policia Nacional entrava als dos edificis del CSOA 
Hamsa. Un desplegament d'unes 18 furgonetes plenes d'antiaval- 
ots es disposaven sigilosament a envoltar la casa i tallar els acces¬ 
sos pels carrers propers. El cos especial ha despertat la gent que 
estava dormint a l'interior amb els focus de les seves lots, amb 
crits i amenaces, dient-los que s'arraconessin. Després de tenir 
controlada tota la gent, la policia ha obert els accessos als anti- 
avalots i a tot un seguit de membres de diferents cossos policials 


que han filmat tot l'interior dels edificis del centre social buscant 
inexistents elements explosius. Després d'ajuntar tota la gent, els 
han retingut durant més de dues hores, els han identificat i els han 
deixat anar sense practicar cap detenció. 

La resposta no es fa esperar 

Eren 2/ 4 de 8 quan ja hi havia un grup de gent a la plaça de Sants, 
que ha tallat el trànsit en ambdues direccions i han començat a fer 
cartells i pancartes de protesta, per enfilar el camí cap al Districte 
davant del qual s'han concentrat a partir de les 8 
del matí. Més de setanta persones començaven a 
increpar els antiavalots allà desplegats mentre es 
tallava el trànsit a la carretera de Sants. 

A les 11 del matí es produïa la primera gran con¬ 
centració en resposta al desallotjament. Passats 
un quart i cinc de l'hora, més de dues-centes per¬ 
sones ja tallaven la Via Laietana a l'alçada del car¬ 
rer Jaume I.Amb crits i pancartes la manifestació 
s'ha encaminat cap a la plaça Sant Jaume on 
M ossos d'Esquadra i Guàrdia Urbana han intimidat 
les manifestants, que han continuat el seu recor¬ 
regut fins les Rambles, han passat per plaça 
Catalunya, i han acabat caminant Passeig de 
Gràcia amunt. A mesura que els minuts passaven, 
més i més gent s'anava afegint per sumar mans i 
veus a la protesta. 

Okupació de la Pedrera 

Quan la manifestació arribava a l'alçada de la 
Pedrera passats 2/ 4 d'l del migdia, unes deu per¬ 
sones que prèviament havien entrat a l'edifici s'han 
encadenat al primer pis, i al terrat quatre person¬ 
es més. Alhora es despenjava un pancarta de 
protesta a la façana de l'edifici en la que es podia 
llegir «L'únic patrimoni de la humanitat és la cul¬ 
tura popular. L'Hamsa viu». Mentrestant, dues per¬ 
sones es despenjaven de la mateixa façana. Una 
trentena de manifestants ha entrat també a l'edifi¬ 
ci per donar suport a l'acció. Ha estat en aquest 
moment quan els antiavalots s'han desplegat al 
voltant de la Pedrera i han carregat amb duresa 
tant al carrer com, fins i tot, dins dels baixos de 
l'edifici, deixant força ferides i contusionades. 

Poc després, entre els serveis de seguretat privada 
i la policia han expulsat els turistes que hi havia 
dins per poder començar a desallotjar amb 
impunitat. Minuts després accedien a la primera 
planta, on han tret violentament la gent que s'hi 

Un agent policial entorpint la visió dels murals de la façana de l’Hamsa el 4 d’agost. 








havia encadenat i l'han identificat. Una 
noia ha resultat ferida i ha estat hospi¬ 
talitzada amb un tall al peu de set cen¬ 
tímetres. Un cordó policial rodejava la 
concentració de l'exterior. 

A les tres de la tarda encara quedaven 
quatre persones encadenades al terrat i 
dues més despenjades a la façana de l'ed¬ 
ifici, que feien cas omís a la policia quan 
deia que abandonessin la seva actitud. 
Mentre augmentava la concentració a la 
porta de la Pedrera, la tensió amb la poli¬ 
cia no parava de créixer. A 3 4 de 4, la 
gent que resistia ha abandonat l'edifici i la 
concentració s'ha desconvocat. 

I la cosa no s'atura... 

A banda de les accions que s'han fet 
aquest matí hi ha més convocatòries de 
protesta pel desallotjament. De moment 
hi ha convocada una manifestació contra 
els desallotjaments a les 7 de la tarda a la 
plaça de Sants i una altra aquest dissabte 
dia 7 d'agost a les 8 del vespre també a la 
plaça de Sants. 

És possible que apareguin noves convo¬ 
catòries a les properes hores o dies, que 
es podran consultar a Indymedia: 
http:/ / barcelona.indymedia.org/ o a la 
pàgina de l'Hamsa: www.csoa-hamsa.tk. » 

Contra-lnfos 4/ 8/ 04 




Furgons i vehicles que han participat de l'assalt policial a l'edifici. 



Les dues persones que s'han lligat amb cordes des del terrat de La Pedrera. 
























Història del CSOA Hamsa, 
vuit anys de dignitat viscuda 


STEP 


DESALLOTJAMENT 


Contra eE pensament únic, eí 
monopoli institucional do l'oci, 
l'especula tió, ta precarietat... 

Defensem la cultura popular,, 
l'autogestió, l'autonomia i els 
espais de lluita,,. 

CENTRE SOCIAL 
OKUPAT AUTOGESTIONAT 

f 


www.csoa-hamsa.tk 




Hostafrancs.- «La data d'oku- 
pació del CSOA Hamsa es 
remunta a fa més de vuit anys, 
concretament el 23 de març del 
1996. Quinze dies abans s'havia 
produit l'okupació del Cine 
Princesa, i la gent que participa¬ 
va del Casal Popular La 
Garnatxa del barri de Sants, per 
motius d'espai, es decidiren a 
tirar endavant l'okupació d'un 
espai més gran al barri de Sants. 

Mesos de rehabilitació d'una 
antiga fàbrica metalúrgica que 
portava des del 92 abandonada 
van permetre que s'hi fés una 
vivenda i un espai molt ampli 
per omplir-ho de contingut 
social i polític. 

Pocs dies després de l’okupació, 
el propietari Sr. Leprevost ja 
havia posat la demanda, i aquí 
va començar el sensefí del pro¬ 
cediment judicial de l'Hamsa, 
plagat d’incoherències i irregu¬ 
laritats. La primera, la que, 
sense que se'ls hagués citat a 
judici, els arribés una ordre de 
desallotjament pel 16 de setembre del 
1996, que va ser avortada per la concen¬ 
tració massiva que hi va haver aquell matí 
a les portes de la casa. 

El 28 d'octubre d'aquell mateix any la poli¬ 
cia desallotja amb violència el Cine 
Princesa, i d'ençà l'Hamsa es converteix en 
el centre social més gran de Barcelona i el 
que s'havia planejat com un centre social 
de barri passa a ser un centre social que 
acull activitats de tot l'àmbit metropolità. 
El 27 de gener del 1997 arriba la segona 
ordre de desallotjament pel centre social 
però una intensa campanya de denúncia, 
que inclogué la substitució de la bandera 
espanyola per l'okupa a l'Ajuntament de 
Barcelona i una manifestació que dos dies 
abans del desallotjament aplegà a més de 
cinc-mil persones al centre de la ciutat, 
van fer que l’ordre judicial quedés suspesa 


el mateix dia per "l'alarma social" que pro¬ 
duiria el desallotjament. 

Des de llavors, l’Hamsa ha passat per un 
periple judicial en el que hi ha hagut tres 
canvis de propietari amb les seves respec¬ 
tives demandes, que va culminar, després 
d'un judici (en el que la gent del centre 
social no va tenir paraula per no haver 
pagat una caució de 6000 euros) en l'ordre 
de desallotjament fixada pel 29 de març 
d'aquest any 2004. Des del novembre 
anterior es va iniciar una campanya de 
denúncia, que va incloure accions, contra 
el Districte de Sants-M ontjuïc, la immòbil - 
iària propietària (Cabrero DosS.L), i moltes 
altres: concentracions setmanals davant 
del Districte, una manifestació al desem¬ 
bre que va recórrer la carrertera de Sants. 
Una gran manifestació que va anar des de 
l’Hamsa fins l’Ajuntament dos dies abans 


del dia 29 tancava aquesta cam¬ 
panya de denúncia. 

Aquell mateix dia, una concen¬ 
tració omplia de gom a gom el 
carrer Miquel Bleach, cosa que 
provocà la suspensió per tercera 
vegada del desallotjament. Des 
d'aquell dia, i després de divers¬ 
es notificacions, el jutge va fixar 
al juliol una ordre per que la 
policia pogués desallotjar sense 
previ avís qualsevol dia a qual¬ 
sevol hora, ordre que ha estat 
sotasignada per la policia a les 
3.30 hores de la matinada d'avui. 
Les parets de l'Hamsa, ara ja 
segurament enderrocades, han 
vist passar en aquests més de 
vuit anys una infinitat d'activi¬ 
tats, reunions, col·lectius, 
tallers, actuacions, presenta¬ 
cions, jornades de debat, i un 
llarg etcètera. L'Hamsa, per les 
seves característiques, ha estat 
un punt de trobada bàsic per la 
gent que constitueix la xarxa de 
col·lectius del barri de Sants, 
peró més enllà ha estat un espai 
on s'han aplegat gent d'arreu de la 
metròpoli i més enllà, arribant a realitzar 
la Trobada Intercontinental per la 
Humanitat i contra el Neoliberalisme el 
juny de 1997; l’Hamsa es converteix en una 
de les seus de la trobada mundial de movi¬ 
ments socials convocada pels zapatistes 
mexicans. Aquest espai ha procurat sem¬ 
pre estar obert a afavorir l’autogestió de 
col·lectius d'arreu de Barcelona organ¬ 
itzant activitats i festes, peró també, i 
potser més important, un punt en el que 
s'han reunit durant llargs anys diversos 
col·lectius: contraculturals, de dones, 
tallers d'art, però també plataformes, com 
la del 12 d'Octubre, assemblees de barri, 
xarxes d'afinitat, i un etcètera tant llarg 
que queda ara en un silenci buit fet a cop 
de porra i d'excavadora.» 

Contra-lnfos 4/ 8/ 04 





